text: Politimand: Han gik efter de svage
  14 september 2016 kl. 12.46
  Ofrene i sagen fra Fredericia, hvor flere drenge angiveligt er blevet krænket seksuelt, er alle svage, siger politimand i retten. 
  Ofrene for den 38-årige var alle svage drenge. Det fortæller en politimand, der onsdag vidnede ved Retten i Kolding.
  Politimanden var ude at se på gerningssteder med en af drengene, og i forbindelse med, at efterforskeren forklarer, hvad drengen har fortalt ham, spørger anklageren, om drengene havde noget til fælles.
  Politimanden tænker et øjeblik og siger så : - De  er udsatte børn. Flere af dem er ikke alderssvarende i deres udvikling eller de havde sociale udfordringer eller de havde det svært i skolen eller svært ved at få venner, lød vurderingen.
  I sin afsluttende procedure beder anklageren dommeren og lægdommerne om at tage netop det udsagn med i deres vurdering, da hun mener, at det skærper alvoren af de krænkelser, som den 38-årige står tiltalt for. 
  Dommen ventes af falde omkring kl. 15.00.
  